Ericu950/Stoicheia-meter-silver huggingface dataset:
ἀπαγγελθέντος δὲ εἰς Ῥώμην πέρας ἔχειν τὸν πειρατικὸν πόλεμον καὶ σχολὴν ἄγοντα τὸν Πομπήϊον ἐπέρχεσθαι τὰς πόλεις , γράφει νόμου εἷς τῶν δημάρχων Μάλλιος , ὅσης Λεύκολλος ἄρχει χώρας καὶ δυνάμεως , Πομπήϊον παραλαβόντα πᾶσαν , προσλαβόντα δὲ καὶ Βιθυνίαν , ἣν ἔχει Γλαβρίων , πολεμεῖν Μιθριδάτῃ καὶ Τιγράνῃ τοῖς βασιλεῦσιν , ἔχοντα καὶ τὴν ναυτικὴν δύναμιν καὶ τὸ κράτος τῆς θαλάσσης ἐφ οἷς ἔλαβεν ἐξ ἀρχῆς .
τοῦτο δ ἦν ἐφ ἑνὶ συλλήβδην γενέσθαι τὴν Ῥωμαίων ἡγεμονίαν ὧν γὰρ ἐδόκει μόνων ἐπαρχιῶν μὴ ἐφικνεῖσθαι τῷ προτέρῳ νόμῳ , Φρυγίας , Λυκαονίας , Γαλατίας , Καππαδοκίας , Κιλικίας , τῆς ἄνω Κολχίδος , Ἀρμενίας , αὗται προσετίθεντο μετὰ στρατοπέδων καὶ δυνάμεων αἷς Λεύκολλος κατεπολέμησε Μιθριδάτην καὶ Τιγράνην .
ἀλλὰ Λευκόλλου μὲν ἀποστερουμένου τὴν δόξαν ὧν κατειργάσατο καὶ θριάμβου μᾶλλον ἢ πολέμου διαδοχὴν λαμβάνοντος , ἥττων λόγος ἦν τοῖς ἀριστοκρατικοῖς , καίπερ οἰομένοις ἄδικα καὶ ἀχάριστα πάσχειν τὸν ἄνδρα , τὴν δὲ δύναμιν τοῦ Πομπηΐου βαρέως φέροντες ὡς τυραννίδα καθισταμένην , ἰδίᾳ παρεκάλουν καὶ παρεθάρρυνον αὑτοὺς ἐπιλαβέσθαι τοῦ νόμου καὶ μὴ προέσθαι τὴν ἐλευθερίαν 0 .
ἐνστάντος δὲ τὸν καιροῦ , τὸν δῆμον φοβηθέντες ἐξέλιπον καὶ κατεσιώπησαν οἱ λοιποί , Κάτλος δὲ τὸν νόμου πολλὰ κατηγορήσας καὶ τοῦ δημάρχου , μηδένα δὲ πείθων , ἐκέλευε τὴν βουλὴν ἀπὸ τοῦ βήματος κεκραγὼς πολλάκις ὄρος ζητεῖν , ὥσπερ οἱ πρόγονοι , καὶ κρημνόν , ὅπου καταφυγοῦσα διασώσει τὴν ἐλευθερίαν 0 .
ἐκυρώθη δ οὖν ὁ νόμος , ὡς λέγουσι , πάσαις ταῖς φυλαῖς , καὶ κύριος ἀποδέδεικτο μὴ παρὼν ὁ Πομπήϊος ἁπάντων σχεδὸν ὧν ὁ Σύλλας ὅπλοις καὶ πολέμῳ τῆς πόλεως κρατήσας .
αὐτὸς δὲ δεξάμενος τὰ γράμματα καὶ πυθόμενος τὰ δεδογμένα , τῶν φίλων παρόντων καὶ συνηδομένων , τὰς ὀφρῦς λέγεται συναγαγεῖν καὶ τὸν μηρὸν πατάξαι καὶ εἰπεῖν ὡς ἂν βαρυνόμενος ἤδη καὶ δυσχεραίνων τὸ ἄρχειν φεῦ τῶν ἀνηνύτων ἄθλων , ὡς ἄρα κρεῖττον ἦν ἕνα τῶν ἀδόξων γενέσθαι , εἰ μηδέποτε παύσομαι στρατευόμενος μη δὲ τὸν φθόνον τοῦτον ἐκδὺς ἐν ἀγρῷ διαιτήσομαι μετὰ τῆς γυναικός .
ἐφ οἷς λεγομένοις οὐ δ οἱ πάνυ συνήθεις ἔφερον αὐτοῦ τὴν εἰρωνείαν , γινώσκοντες ὅτι τῆς ἐμφύτου φιλοτιμίας καὶ φιλαρχίας ὑπέκκαυμα τὴν πρὸς Λεύκολλον ἔχων διαφορὰν μειζόνως ἔχαιρεν .
ἀμέλει δὲ καὶ τὰ ἔργα ταχέως αὑτὸν ἀπεκάλυπτε , πανταχοῦ γὰρ ἐκτιθεὶς διαγράμματα τοὺς στρατιώτας ἀνεκαλεῖτο καὶ μετεπέμπετο τοὺς ὑπηκόους δυνάστας καὶ βασιλεῖς ὡς ἑαυτόν , ἐπιών τε τὴν χώραν οὐδὲν ἀκίνητον εἴα τῶν ὑπὸ τοῦ Λευκόλλου γεγονότων , ἀλλὰ καὶ κολάσεις ἀνῆκε πολλοῖς καὶ δωρεὰς ἀφείλετο καὶ πάντα ὅλως ἔπραττεν ἐπιδεῖξαι τὸν ἄνδρα φιλονεικῶν τοῖς θαυμάζουσιν οὐδενὸς ὄντα κύριον .
ἐγκαλοῦντος δ ἐκεῖνον διὰ τῶν φίλων , ἔδοξε συνελθεῖν εἰς τ αὐτό ·
καὶ συνῆλθον περὶ τὴν Γαλατίαν .
οἷα δὲ μεγίστων στρατηγῶν καὶ μέγιστα κατωρθωκότων δάφναις ἀνεστεμμένας ἔχοντες ὁμοῦ καὶ τὰς ῥάβδους οἱ ὑπηρέται ἀπήντων ἀλλὰ Λεύκολλος μὲν ἐκ τόπων χλοερῶν καὶ κατασκίων προσῄει , Πομπήϊος δὲ πολλὴν ἄδενδρον καὶ κατεψυγμένην ἔτυχε διεληλυθώς .
ἰδόντες οὖν οἱ τοῦ Λευκόλλου ῥαβδοφόροι τὸν Πομπηΐου τὰς δάφνας ἀθαλλεῖς καὶ μεμαραμμένας παντάπασιν , ἐκ τῶν ἰδίων προσφάτων οὐσῶν μεταδιδόντες ἐπεκόσμησαν καὶ κατέστεψαν τὰς ἐκεῖνον ῥάβδους .
ὃ σημεῖον ἔδοξεν εἶναι τοῦ τὰ Λευκόλλου νικητήρια καὶ τὴν δόξαν οἰσόμενον ἔρχεσθαι Πομπήϊον .
ἦν δὲ Λεύκολλος μὲν ἐν ὑπατείας τε τάξει καὶ καθ ἡλικίαν πρεσβύτερος , τὸ δὲ τὸν Πομπηΐου μεῖζον ἀξίωμα τοῖς δνσὶ θριάμβοις 0 .
οὐ μὴν ἀλλὰ τὴν πρώτην ἔντευξιν ὡς ἐνῆν μάλιστα πολιτικῶς καὶ φιλοφρόνως ἐποιήσαντο , μεγαλύνοντες ἀλλήλων τὰ ἔργα καὶ συνηδόμενοι τοῖς κατορθώμασιν ἐν δὲ τοῖς λόγοις πρὸς οὐδὲν ἐπιεικὲς οὐ δὲ μέτριον συμβάντες , ἀλλὰ καὶ λοιδορήσαντες , ὁ μὲν εἰς φιλαργυρίαν τὸν Λεύκολλον , ὁ δὲ εἰς φιλαρχίαν ἐκεῖνον , ὑπὸ τῶν φίλων μόλις διελύθησαν 0 1 2 .
καὶ Λεύκολλος μὲν ἐν Γαλατίᾳ διέγραψε χώρας τῆς αἰχμαλώτου καὶ δωρεὰς ἄλλας οἷς ἐβούλετο , Πομπήϊος δὲ μικρὸν ἀπωτέρω στρατοπεδεύσας ἐκώλυε προσέχειν αὐτῷ , καὶ τοὺς στρατιώτας ἅπαντας ἀφείλετο πλὴν χιλίων ἑξακοσίων , οὓς ἐνόμιζεν ὑπ αὐθαδείας ἀχρήστους μὲν ἑαυτῷ , τῷ Λευκόλλῳ δὲ δυσμενεῖς εἶναι .
πρὸς δὲ τούτοις διασύρων τὰ ἔργα ἐμφανῶς ἔλεγε τραγῳδίαις καὶ σκιαγραφίαις πεπολεμηκέναι βασιλικαῖς τὸν Λεύκολλον , αὑτῷ δὲ πρὸς ἀληθινὴν καὶ σεσωφρονισμένην τὸν ἀγῶνα λείπεσθαι δύναμιν , εἰς θυρεοὺς καὶ ξίφη καὶ ἵππους Μιθριδάτου καταφεύγοντος , ἀμυνόμενος δὲ ὁ Λεύκολλος εἰδώλῳ καὶ σκιᾷ πολέμου τὸν Πομπήϊον ἔφη μαχούμενον βαδίζειν , εἰθισμένον ἀλλοτρίοις νεκροῖς , ὥσπερ ὄρνιν ἀργόν , ἐπικαταίρειν καὶ λείψανα πολέμων σπαράσσειν .
οὕτω γὰρ αὑτὸν ἐπιγράψαι Σερτωρίῳ , Λεπίδῳ , τοῖς Σπαρτακείοις , τὰ μὲν Κράσσου , τὰ δὲ Μετέλλου , τὰ δὲ Κάτλου κατωρθωκότος 0 .
ὅθεν οὐ θαυμάζειν εἰ τῶν Ἀρμενιακῶν καὶ Ποντικῶν πολέμων ὑποβάλλεται τὴν δόξαν , ἄνθρωπος ἑαυτὸν εἰς δραπετικὸν θρίαμβον ἁμῶς γέ πως ἐμβαλεῖν μηχανησάμενος 0 .
ἐκ τούτου Λεύκολλος μὲν ἀπῆρε , Πομπήϊος δὲ τῷ στόλῳ παντὶ τὴν μεταξὺ Φοινίκης καὶ Βοσπόρου θάλασσαν ἐπὶ φρουρᾷ διαλαβών , αὐτὸς ἐβάδιζεν ἐπὶ Μιθριδάτην , ἔχοντα τρισμυρίους πεζοὺς ἐν φάλαγγι καὶ δισχιλίους ἱππεῖς , μάχεσθαι δὲ μὴ θαρροῦντα .
καὶ πρῶτον μὲν αὐτοῦ καρτερὸν ὄρος καὶ δύσμαχον , ἐν ᾧ στρατοπεδεύων ἔτυχεν , ὡς ἄνυδρον ἐκλιπόντος , αὐτὸ τοῦτο κατασχὼν ὁ Πομπήϊος , καὶ τῇ φύσει τῶν βλαστανόντων καὶ ταῖς συγκλινίαις τῶν τόπων τεκμαιρόμενος ἔχειν πηγὰς τὸ χωρίον , ἐκέλευσεν ἐκβαλεῖν πανταχοῦ φρέατα , καὶ μεστὸν ἦν εὐθὺς ὕδατος ἀφθόνου τὸ στρατόπεδον , ὥστε θαυμάζειν εἰ τῷ παντὶ χρόνῳ τοῦτο Μιθριδάτης ἠγνόησεν .
ἔπειτα περιστρατοπεδεύσας περιετείχιζεν αὐτόν .
ὁ δὲ πέντε καὶ τετταράκοντα πολιορκηθεὶς ἡμέρας ἔλαθεν ἀποδρὰς μετὰ τῆς ἐρρωμενεστάτης δυνάμεως , κτείνας τοὺς ἀχρήστους καὶ νοσοῦντας .
εἶτα μέντοι περὶ τὸν Εὐφράτην καταλαβὼν αὐτὸν ὁ Πομπήϊος παρεστρατοπέδευσε ·
καὶ δεδιὼς μὴ φθάσῃ περάσας τὸν Εὐφράτην , ἐκ μέσων νυκτῶν ἐπῆγεν ὠιτλισμένην τὴν στρατιάν ·
καθ ὃν χρόνον λέγεται τὸν Μιθριδάτην ὄψιν ἐν ὕπνοις ἰδεῖν τὰ μέλλοντα προδηλοῦσαν .
ἐδόκει γὰρ οὐρίῳ πνεύματι πλέων τὸ Ποντικὸν πέλαγος ἤδη Βόσπορον καθορᾶν καὶ φιλοφρονεῖσθαι τοὺς συμπλέοντας , ὡς ἄν τις ἐπὶ σωτηρίᾳ σαφεῖ καὶ βεβαίῳ χαίρων ἄφνω δὲ ἀναφανῆναι πάντων ἔρημος ἐπὶ λεπτοῦ ναυαγίου διαφερόμενος .
ἐν τοιούτοις δὲ αὐτὸν ὄντα πάθεσι καὶ φάσμασιν ἐπιστάντες ἀνέστησαν οἱ φίλοι , φράζοντες ἐπιέναι Πομπήϊον .
ἦν οὖν ἐξ ἀνάγκης μαχητέον ὑπὲρ τοῦ χάρακος , καὶ προαγαγόντες οἱ στρατηγοὶ τὴν δύναμιν ἔταξαν , αἰσθόμενος δὲ τὴν παρασκευὴν αὐτῶν ὁ Πομπήϊος ὤκνει κατὰ σκότος εἰς κίνδυνον ἐλθεῖν , καὶ κύκλῳ μόνον ᾤετο δεῖν περιελαύνειν , ὅπως μὴ φεύγοιεν , ἡμέρας δὲ κρείττους ὄντας ἐπιχειρεῖν .
οἱ δὲ πρεσβύτατοι τῶν ταξιαρχῶν δεόμενοι καὶ παρακαλοῦντες ἐξώρμησαν αὐτόν οὐ δὲ γὰρ σκότος ἦν παντάπασιν , ἀλλὰ ἡ σελήνη καταφερομένη παρεῖχεν ἔτι τῶν σωμάτων ἱκανὴν ἔποψιν .
καὶ τοῦτο μάλιστα τοὺς βασιλικοὺς ἔσφηλεν .
ἐπῄεσαν μὲν γὰρ οἱ Ῥωμαῖοι κατὰ νώτου τὴν σελήνην ἔχοντες ·
πεπιεσμένου δὲ περὶ τὰς δύσεις τοῦ φωτός , αἱ σκιαὶ πολὺ τῶν σωμάτων ἔμπροσθεν προϊοῦσαι τοῖς πολεμίοις ἐπέβαλλον , οὐ δυναμένοις τὸ διάστημα συνιδεῖν ἀκριβῶς ἀλλ ὡς ἐν χερσὶν ἤδη γεγονότων τοὺς ὑσσοὺς ἀφέντες μάτην οὐδενὸς ἐφίκοντο .
τοῦτο συνιδόντες οἱ Ῥωμαῖοι μετὰ κραυγῆς ἐπέδραμον , καὶ μηκέτι μένειν τολμῶντας , ἀλλ ἐκπεπληγμένους καὶ φεύγοντας ἔκτεινον , ὥστε πολὺ πλείονας μυρίων ἀποθανεῖν , ἁλῶναι δὲ τὸ στρατόπεδον .
αὐτὸς δὲ Μιθριδάτης ἐν ἀρχῇ μὲν ὀκτακοσίοις ἱππεῦσι διέκοψε καὶ διεξήλασε τοὺς Ῥωμαίους , ταχὺ δὲ τῶν ἄλλων σκεδασθέντων ἀπελείφθη μετὰ τριῶν .
ἐν οἷς ἦν Ὑψικράτεια παλλακίς , ἀεὶ μὲν ἀνδρώδης τις οὖσα καὶ παράτολμος ·
ὑψικράτην γοῦν αὐτὴν ὁ βασιλεὺς ἐκάλει ·
τότε δὲ ἀνδρὸς ἔχουσα Πέρσου στολὴν καὶ ἵππον οὔ τε τῷ σώματι πρὸς τὰ μήκη τῶν δρόμων ἀπηγόρευσεν οὔ τε θεραπεύουσα τοῦ βασιλέως τὸ σῶμα καὶ τὸν ἵππον ἐξέκαμεν , ἄχρι ἧκον εἰς χωρίον Σίνωρα χρημάτων καὶ κειμηλίων βασιλικῶν μεστόν .
ἐξ οὗ λαβὼν ὁ Μιθριδάτης ἐσθῆτας πολυτελεῖς διένειμε τοῖς συνδεδραμηκόσι πρὸς αὐτὸν ἐκ τῆς φυγῆς , ἔδωκε δὲ καὶ τῶν φίλων ἑκάστῳ φορεῖν θανάσιμον φάρμακον , ὅπως ἄκων μηδεὶς ὑποχείριος γένοιτο τοῖς πολεμίοις .
ἐντεῦθεν ὥρμητο μὲν ἐπ Ἀρμενίας πρὸς Τιγράνην , ἐκείνου δὲ ἀπαγορεύοντος καὶ τάλαντα ἑκατὸν ἐπικηρύξαντος αὐτῷ , παραμειψάμενος τὰς πηγὰς τοῦ Εὐφράτου διὰ τῆς Κολχίδος ἔφευγε .
πομπήϊος δὲ εἰς Ἀρμενίαν ἐνέβαλε τοῦ νέου Τιγράνου καλοῦντος αὐτόν ἤδη γὰρ ἀφειστήκει τοῦ πατρός , καὶ συνήντησε τῷ Πομπηΐῳ περὶ τὸν Ἀράξην ποταμόν , ὃς ἀνίσχει μὲν ἐκ τῶν αὐτῶν τῷ Εὐφράτῃ τόπων , ἀποτρεπόμενος δὲ πρὸς τὰς ἀνατολὰς εἰς τὸ Κάσπιον ἐμβάλλει πέλαγος .
οὗτοι μὲν οὖν προῆγον ἅμα τὰς πόλεις παραλαμβάνοντες ·
ὁ δὲ βασιλεὺς Τιγράνης ἔναγχος μὲν ὑπὸ Λευκόλλου συντετριμμένος , ἥμερον δέ τινα τῷ τρόπῳ καὶ πρᾷον πυθόμενος εἶναι τὸν Πομπήϊον , ἐδέξατο μὲν εἰς τὰ βασίλεια φρουράν , ἀναλαβὼν δὲ τοὺς φίλους καὶ συγγενεῖς αὐτὸς ἐπορεύετο παραδώσων ἑαυτόν .
ὡς δὲ ἦλθεν ἱππότης ἐπὶ τὸν χάρακα , ῥαβδοῦχοι δύο τοῦ Πομπηΐου προσελθόντες ἐκέλευσαν ἀποβῆναι τοῦ ἵππου καὶ πεζὸν ἐλθεῖν οὐδένα γὰρ ἀνθρώπων ἐφ ἵππου καθεζόμενον ἐν Ῥωμαϊκῷ στρατοπέδῳ πώποτε ὀφθῆναι .
καὶ ταῦτα οὖν ὁ Τιγράνης ἐπείθετο καὶ τὸ ξίφος αὐτοῖς ἀπολυσάμενος παρεδίδου ·
καὶ τέλος , ὡς πρὸς αὐτόν ἦλθε τὸν Πομπήϊον , ἀφελόμενος τὴν κίταριν ὥρμησε πρὸ τῶν ποδῶν θεῖναι , καὶ καταβαλὼν ἑαυτόν , αἴσχιστα δὴ πάντων , προσπεσεῖν αὐτοῦ τοῖς γόνασιν 0 .
ἀλλ ὁ Πομπήϊος ἔφθη τῆς δεξιᾶς αὐτοῦ λαβόμενος προσαγαγέσθαι καὶ πλησίον ἱδρυσάμενος ἑαυτοῦ , τὸν δὲ υ υἱὸν ἐπὶ θάτερα , τῶν μὲν ἄλλων ἔφησε δεῖν αἰτιᾶσθαι Λεύκολλον , ὑπ ἐκείνου γὰρ ἀφῃρῆσθαι Συρίαν , Φοινίκην , Κιλικίαν , Γαλατίαν , Σωφηνήν , ἃ δὲ ἄχρι ἑαυτοῦ διατετήρηκεν , ἕξειν ἐκτίσαντα ποινὴν ἑξακισχίλια τάλαντα Ῥωμαίοις τῆς ἀδικίας , Σωφηνῆς δὲ βασιλεύσειν τὸν υἱόν .
ἐπὶ τούτοις ὁ μὲν Τιγράνης ἠγάπησε , καὶ τῶν Ῥωμαίων ἀσπασαμένων αὐτόν βασιλέα περιχαρὴς γενόμενος ἐπηγγείλατο στρατιώτῃ μὲν ἡμιμναῖον ἀργυρίου δώσειν , ἑκατοντάρχῃ δὲ μνᾶς δέκα , χιλιάρχῳ δὲ τάλαντον ὁ δ υἱὸς ἐδυσφόρει , καὶ κληθεὶς ἐπὶ δεῖπνον οὐκ ἔφη Πομπηΐου δεῖσθαι τοιαῦτα τιμῶντος ·
καὶ γὰρ αὐτὸς ἄλλον εὑρήσειν Ῥωμαίων .
ἐκ τούτου δεθεὶς εἰς τὸν θρίαμβον ἐφυλάττετο .
καὶ μετ οὐ πολὺν χρόνον ἔπεμψε Φραάτης ὁ Πάρθος ἀπαιτῶν μὲν τὸν νεανίσκον , ὡς αὐτοῦ γαμβρόν , ἀξιῶν δὲ τῶν ἡγεμονιῶν ὅρῳ χρῆσθαι τῷ Εὐφράτῃ .
πομπήϊος δὲ ἀπεκρίνατο τὸν μὲν Τιγράνην τῷ πατρὶ μᾶλλον ἢ τῷ πενθερῷ προσήκειν , ὅρῳ δὲ χρήσεσθαι τῷ δικαίῳ 0 .
καταλιπὼν δὲ φρουρὸν Ἀρμενίας Ἀφράνιον αὐτὸς ἐβάδιζε διὰ τῶν περιοικούντων τὸν Καύκασον ἐθνῶν ἀναγκαίως ἐπὶ Μιθριδάτην .
μέγιστα δὲ αὐτῶν ἐστιν ἔθνη Ἀλβανοὶ καὶ Ἴβηρες , Ἴβηρες μὲν ἐπὶ τὰ Μοσχικὰ ὄρη καὶ τὸν Πόντον καθήκοντες , Ἀλβανοὶ δὲ ἐπὶ τὴν ἕω καὶ τὴν Κασπίαν κεκλιμένοι θάλασσαν .
οὗτοι πρῶτον μὲν αἰτοῦντι Πομπηΐῳ δίοδον ἔδοσαν χειμῶνος δὲ τὴν στρατιὰν ἐν τῇ χώρᾳ καταλαβόντος καὶ τῆς Κρονικῆς ἑορτῆς τοῖς Ῥωμαίοις καθηκούσης , γενόμενοι τετρακισμυρίων οὐκ ἐλάττους ἐπεχείρησαν αὐτοῖς , διαβάντες τὸν Κύρνον ποταμόν , ὃς ἐκ τῶν Ἰβηρικῶν ὀρῶν ἀνιστάμενος καὶ δεχόμενος κατιόντα τὸν Ἀράξην ἀπ Ἀρμενίας ἐξίησι δώδεκα στόμασιν εἰς τὸ Κάσπιον .
οἱ δὲ οὔ φασι τούτῳ συμφέρεσθαι τὸν Ἀράξην , ἀλλὰ καθ ἑαυτόν , ἐγγὺς δὲ ποιεῖσθαι τὴν ἐκβολὴν εἰς τ αὐτὸ πέλαγος .
πομπήϊος δέ , καίπερ ἐνστῆναι δυνάμενος πρὸς τὴν διάβασιν τοῖς πολεμίοις , περιεῖδε διαβάντας καθ ἡσυχίαν εἶτα ἐπαγαγὼν ἐτρέψατο καὶ διέφθειρε παμπληθεῖς .
τῷ δὲ βασιλεῖ δεηθέντι καὶ πέμψαντι πρέσβεις ἀφεὶς τὴν ἀδικίαν καὶ σπεισάμενος , ἐπὶ τοὺς Ἴβηρας ἐβάδιζε , πλήθει μὲν οὐκ ἐλάττονας , μαχιμωτέρους δὲ τῶν ἑτέρων ὄντας , ἰσχυρῶς δὲ βουλομένους τῷ Μιθριδάτῃ χαρίζεσθαι καὶ διωθεῖσθαι τὸν Πομπήϊον .
οὔ τε γὰρ Μήδοις οὔ τε Πέρσαις ὑπήκουσαν Ἴβηρες , διέφυγον δὲ καὶ τὴν Μακεδόνων ἀρχήν , Ἀλεξάνδρου διὰ ταχέων ἐκ τῆς Ὑρκανίας ἀπάραντος .
οὐ μὴν ἀλλὰ καὶ τούτους μάχῃ μεγάλῃ τρεψάμενος ὁ Πομπήϊος , ὥστε ἀποθανεῖν μὲν ἐνακισχιλίους , ἁλῶναι δὲ πλείους μυρίων , εἰς τὴν Κολχικὴν ἐνέβαλε καὶ πρὸς τὸν Φᾶσιν αὐτῷ Σερουΐλιος ἀπήντησε , τὰς ναῦς ἔχων αἷς ἐφρούρει τὸν Πόντον .
ἡ μὲν οὖν Μιθριδάτου δίωξις ἐνδεδυκότος εἰς τὰ περὶ Βόσπορον ἔθνη καὶ τὴν Μαιῶτιν ἀπορίας εἶχε μεγάλας ·
ἀλβανοὶ δὲ αὖθις ἀφεστῶτες αὐτῷ προσηγγέλθησαν .
πρὸς οὓς ὑπ ὀργῆς καὶ φιλονεικίας ἐπιστρέψας τόν τε Κύρνον μόλις καὶ παραβόλως πάλιν διεπέρασεν ἐπὶ πολὺ σταυροῖς ὑπὸ τῶν βαρβάρων ἀποκεχαρακωμένον , καὶ μακρᾶς αὐτὸν ἐκδεχομένης ἀνύδρου καὶ ἀργαλέας ὁδοῦ , μυρίους ἀσκοὺς ὕδατος ἐμπλησάμενος ἤλαυνεν ἐπὶ τοὺς πολεμίους , καὶ κατέλαβε πρὸς Ἄβαντι ποταμῷ παρατεταγμένους ἑξακισμυρίους πεζοὺς καὶ δισχιλίους ἱππεῖς ἐπὶ μυρίοις , ὡπλισμένους δὲ φαύλως καὶ δέρμασι θηρίων τοὺς πολλούς , ἡγεῖτο δὲ αὐτῶν βασιλέως ἀδελφὸς ὄνομα Κῶσις .
οὗτος ἐν χερσὶ τῆς μάχης γενομένης ἐπὶ τόν Πομπήϊον ὁρμήσας αὐτὸν ἔβαλεν ἐπὶ τὴν τοῦ θώρακος ἐπιπτυχὴν ἀκοντίσματι , Πομπήϊος δὲ ἐκεῖνον ἐκ χειρὸς διελάσας ἀνεῖλεν .
ἐν ταύτῃ τῇ μάχῃ λέγονται καὶ Ἀμαζόνες συναγωνίσασθαι τοῖς βαρβάροις , ἀπὸ τῶν περὶ τόν Θερμώδοντα ποταμὸν ὀρῶν καταβᾶσαι .
μετὰ γὰρ τὴν μάχην σκυλεύοντες οἱ Ῥωμαῖοι τοὺς βαρβάρους πέλταις Ἀμαζονικαῖς καὶ κοθόρνοις ἐνετύγχανον , σῶμα δὲ οὐδὲν ὤφθη γυναικεῖον .
νέμονται δὲ τοῦ Καυκάσου τὰ καθήκοντα πρὸς τὴν Ὑρκανίαν θάλασσαν , οὐχ ὁμοροῦσαι τοῖς Ἀλβανοῖς , ἀλλὰ Γέλαι καὶ Λῆγες οἰκοῦσι διὰ μέσου ·
καὶ τούτοις ἔτους ἑκάστου δύο μῆνας εἰς τ αὐτὸ φοιτῶσαι περὶ τόν Θερμώδοντα ποταμὸν ὁμιλοῦσιν , εἶτα καθ αὑτὰς ἀπαλλαγεῖσαι βιοτεύουσιν .
ὁρμήσας δὲ μετὰ τὴν μάχην ὁ Πομπήϊος ἐλαύνειν ἐπὶ τὴν Ὑρκανίαν καὶ Κασπίαν θάλασσαν , ὑπὸ πλήθους ἑρπετῶν θανασίμων ἀπετράπη τριῶν ὁδὸν ἡμερῶν ἀποσχών , εἰς δὲ τὴν μικρὰν Ἀρμενίαν ἀνεχώρησε .
καὶ τῷ μὲν Ἐλυμαίων καὶ Μήδων βασιλεῖ πέμψασι πρέσβεις ἀντέγραψε φιλικῶς , τὸν δὲ Πάρθον , εἰς τὴν Γορδυηνὴν ἐμβεβληκότα καὶ περικόπτοντα τοὺς ὑπὸ Τιγράνῃ , πέμψας μετὰ Ἀφρανίου δύναμιν ἐξήλασε διωχθέντα μέχρι τῆς Ἀρβηλίτιδος .
ὅσαι δὲ τῶν Μιθριδάτου παλλακίδων ἀνήχθησαν , οὐδεμίαν ἔγνω , πάσας δὲ τοῖς γονεῦσι καὶ οἰκείοις ἀνέπεμπεν .
ἦσαν γὰρ αἱ πολλαὶ θυγατέρες καὶ γυναῖκες στρατηγῶν καὶ δυναστῶν .
στρατονίκη δέ , ἣ μέγιστον εἶχεν ἀξίωμα καὶ τὸ πολυχρυσότατον τῶν φρουρίων ἐφύλαττεν , ἦν μέν , ὡς ἔοικε , ψάλτου τινὸς οὐχ εὐτυχοῦς τ ἆλλα , πρεσβύτου δὲ θυγάτηρ , οὕτω δὲ εὐθὺς εἷλε παρὰ πότον ψήλασα τὸν Μιθριδάτην , ὥστε ἐκείνην μὲν ἔχων ἀνεπαύετο , τὸν δὲ πρεσβύτην ἀπέπεμψε δυσφοροῦντα τῷ μη δὲ προσρήσεως τυχεῖν ἐπιεικοῦς .
ὡς μέντοι περὶ ὄρθρον ἐγερθεὶς εἶδεν ἔνδον ἐκπωμάτων μὲν ἀργυρῶν καὶ χρυσῶν τραπέζας , ὄχλον δὲ θεραπείας πολύν , εὐνούχους δὲ καὶ παῖδας ἱμάτια τῶν πολυτελῶν προσφέροντας αὐτῷ , καὶ πρὸ τῆς θύρας ἵππον ἑστῶτα κεκοσμημένον ὥσπερ οἱ τῶν φίλων τοῦ βασιλέως , χλευασμὸν εἶναι τὸ χρῆμα καὶ παιδιὰν ἡγούμενος ὥρμησε φεύγειν διὰ θυρῶν 0 .
τῶν δὲ θεραπόντων ἀντιλαμβανομένων , καὶ λεγόντων ὅτι πλουσίου τεθνηκότος ἔναγχος οἶκον αὐτῷ μέγαν ὁ βασιλεὺς δεδώρηται , καὶ ταῦτα μικραί τινες ἀπαρχαὶ καὶ δείγματα τῶν ἄλλων χρημάτων καὶ κτημάτων εἰσίν , οὕτω πιστεύσας μόλις καὶ τὴν πορφύραν ἀναλαβὼν καὶ ἀναπηδήσας ἐπὶ τὸν ἵππον ἤλαυνε διὰ τῆς πόλεως βοῶν ·
ἐμὰ ταῦτα πάντα ἐστί .
πρὸς δὲ τοὺς καταγελῶντας οὐ τοῦτο ἔλεγεν εἶναι θαυμαστόν , ἀλλ ὅτι μὴ λίθοις βάλλει τοὺς ἀπαντῶντας ὑφ ἡδονῆς μαινόμενος , ταύτης μὲν ἦν καὶ γενεᾶς καὶ αἵματος ἡ Στρατονίκη .
τῷ δὲ Πομπηΐῳ καὶ τὸ χωρίον παρεδίδου τοῦτο καὶ δῶρα πολλὰ προσήνεγκεν , ὧν ἐκεῖνος ὅσα κόσμον ἱεροῖς καὶ λαμπρότητα τῷ θριάμβῳ παρέξειν ἐφαίνετο λαβὼν μόνα , τὰ λοιπὰ τὴν Στρατονίκην ἐκέλευε κεκτῆσθαι χαίρουσαν .
ὁμοίως δὲ καὶ τοῦ βασιλέως τῶν Ἰβήρων κλίνην τε καὶ τράπεζαν καὶ θρόνον , ἅπαντα χρυσᾶ , πέμψαντος αὐτῷ καὶ δεηθέντος λαβεῖν , καὶ ταῦτα τοῖς ταμίαις παρέδωκεν εἰς τὸ δημόσιον .
ἐν δὲ τῷ Καινῷ φρουρίῳ καὶ γράμμασιν ἀπορρήτοις ὁ Πομπήϊος ἐνέτυχε τοῦ Μιθριδάτου , καὶ διῆλθεν οὐκ ἀηδῶς αὐτὰ πολλὴν ἔχοντα τοῦ ἤθους κατανόησιν .
ὑπομνήματα γὰρ ἦν , ἐξ ὧν ἐφωράθη φαρμάκοις ἄλλους τε πολλοὺς καὶ τὸν υἱὸν Ἀριαράθην ἀνῃρηκὼς καὶ τὸν Σαρδιανὸν Ἀλκαῖον , ὅτι παρευδοκίμησεν αὐτὸν ἵππους ἀγωνιστὰς ἐλαύνων .
ἦσαν δὲ ἀναγεγραμμέναι καὶ κρίσεις ἐνυπνίων , ὧν τὰ μὲν αὐτὸς ἑωράκει , τὰ δὲ ἔνιαι τῶν γυναικῶν , ἐπιστολαί τε Μονίμης πρὸς αὐτὸν ἀκόλαστοι καὶ πάλιν ἐκείνου πρὸς αὐτήν 0 1 .
θεοφάνης δὲ καὶ Ῥουτιλίου λόγον εὑρεθῆναί φησι παροξυντικὸν ἐπὶ τὴν ἀναίρεσιν τῶν ἐν Ἀσίᾳ Ῥωμαίων .
ὃ καλῶς εἰκάζουσιν οἱ πλεῖστοι κακοήθευμα τοῦ Θεοφάνους εἶναι , τάχα μὲν οὐδὲν αὐτῷ τὸν Ῥουτίλιον ἐοικότα μισοῦντος , εἰκὸς δὲ καὶ διὰ Πομπήϊον , οὗ τὸν πατέρα παμπόνηρον ἀπέδειξεν ὁ Ῥουτίλιος ἐν ταῖς ἱστορίαις 0 .
ἐντεῦθεν εἰς Ἀμισὸν ἐλθὼν ὁ Πομπήϊος πάθος νεμεσητὸν ὑπὸ φιλοτιμίας ἔπαθε .
πολλὰ γὰρ τὸν Λεύκολλον ἐπικερτομήσας , ὅτι τοῦ πολεμίου ζῶντος ἔγραφε διατάξεις καὶ δωρεὰς ἔνεμε καὶ τιμάς , ἃ συνῃρημένου πολέμου καὶ πέρας ἔχοντος εἰώθασι ποιεῖν οἱ νενικηκότες , αὐτὸς ἐν Βοσπόρῳ Μιθριδάτου κρατοῦντος καὶ συνειλοχότος ἀξιόμαχον δύναμιν , ὡς δὴ συντετελεσμένων ἁπάντων , ἔπραττε τ αὐτά , διακοσμῶν τὰς ἐπαρχίας καὶ διανέμων δωρεάς , πολλῶν μὲν ἡγεμόνων καὶ δυναστῶν , βασιλέων δὲ δώδεκα βαρβάρων ἀφιγμένων πρὸς αὐτόν , ὅθεν οὐ δὲ ἠξίωσε τὸν Πάρθον ἀντιγράφων , ὥσπερ οἱ λοιποί , βασιλέα βασιλέων προσαγορεῦσαι , τοῖς ἄλλοις χαριζόμενος .
αὐτὸν δέ τις ἔρως καὶ ζῆλος εἶχε Συρίαν ἀναλαβεῖν καὶ διὰ τῆς Ἀραβίας ἐπὶ τὴν ἐρυθρὰν ἐλάσαι θάλασσαν , ὡς τῷ περιϊόντι τὴν οἰκουμένην πανταχόθεν Ὠκεανῷ προσμίξειε νικῶν ·
καὶ γὰρ ἐν Λιβύῃ πρῶτος ἄχρι τῆς ἐκτὸς θαλάσσης κρατῶν προῆλθε , καὶ τὴν ἐν Ἰβηρίᾳ , πάλιν ἀρχὴν ὡρίσατο Ῥωμαίοις τῷ Ἀτλαντικῷ πελάγει , καὶ τρίτον ἔναγχος Ἀλβανοὺς διώκων ὀλίγον ἐδέησεν ἐμβαλεῖν εἰς τὴν Ὑρκανίαν θάλασσαν , ὡς οὖν συνάψων τῇ ἐρυθρᾷ τὴν περίοδον τῆς στρατείας ἀνίστατο .
καὶ γὰρ ἄλλως τὸν Μιθριδάτην ἑώρα δυσθήρατον ὄντα τοῖς ὅπλοις καὶ φεύγοντα χαλεπώτερον ἢ μαχόμενον 0 .
διὸ τούτῳ μὲν εἰπὼν ἰσχυρότερον ἑαυτοῦ πολέμιον τὸν λιμὸν ἀπολείψειν , ἐπέστησε φυλακὰς τῶν νεῶν ἐπὶ τοὺς πλέοντας εἰς Βόσπορον ἐμπόρους ·
καὶ θάνατος ἦν ἡ ζημία τοῖς ἁλισκομένοις .
ἀναλαβὼν δὲ τῆς στρατιᾶς τὴν πληθὺν συχνὴν προῆγε ·
καὶ τῶν μετὰ Τριαρίου πρὸς Μιθριδάτην ἀτυχῶς ἀγωνισαμένων καὶ πεσόντων ἐντυχὼν ἀτάφοις ἔτι τοῖς νεκροῖς , ἔθαψε λαμπρῶς καὶ φιλοτίμως ἅπαντας , ὃ δοκεῖ παραλειφθὲν οὐχ ἥκιστα Λευκόλλῳ μίσους αἴτιον γενέσθαι .
χειρωσάμενος δὲ δι Ἀφρανίου τοὺς περὶ Ἀμανὸν Ἄραβας καὶ καταβὰς αὐτὸς εἰς Συρίαν , ταύτην μὲν ὡς οὐκ ἔχουσαν γνησίους βασιλεῖς ἐπαρχίαν ἀπέφηνε καὶ κτῆμα τοῦ δήμου Ῥωμαίων , τὴν δὲ Ἰουδαίαν κατεστρέψατο , καὶ συνέλαβεν Ἀριστόβουλον τὸν βασιλέα .
πόλεις δὲ τὰς μὲν ἔκτιζε , τὰς δὲ ἠλευθέρου κολάζων τοὺς ἐν αὐταῖς τυράννους .
τὴν δὲ πλείστην διατριβὴν ἐν τῷ δικάζειν ἐποιεῖτο , πόλεων καὶ βασιλέων ἀμφισβητήματα διαιτῶν , ἐφ ἃ δὲ αὐτὸς οὐκ ἐξικνεῖτο , πέμπων τοὺς φίλους , ὥσπερ Ἀρμενίοις καὶ Πάρθοις περὶ ἧς διεφέροντο χώρας τὴν κρίσιν ποιησαμένοις ἐπ αὐτῷ τρεῖς ἀπέστειλε κριτὰς καὶ διαλλακτάς 0 .
μέγα μὲν γὰρ ἦν ὄνομα τῆς δυνάμεως , οὐκ ἔλαττον δὲ τῆς ἀρετῆς καὶ πρᾳότητος 0 ·
ᾧ καὶ τὰ πλεῖστα τῶν περὶ αὐτὸν ἁμαρτήματα φίλων καὶ συνήθων ἀπέκρυπτε , κωλύειν μὲν ἢ κολάζειν τοὺς πονηρευομένους οὐ πεφυκώς , αὑτὸν δὲ παρέχων τοῖς ἐντυγχάνουσι τοιοῦτον ὥστε καὶ τὰς ἐκείνων πλεονεξίας καὶ βαρύτητας εὐκόλως ὑπομένειν .
ὁ δὲ μέγιστον δυνάμενος παρ αὐτῷ Δημήτριος ἦν ἀπελεύθερος , οὐκ ἄφρων εἰς τ ἆλλα νεανίας , ἄγαν δὲ τῇ τύχῃ χρώμενος ·
περὶ οὗ καὶ τοιόνδε τι λέγεται , Κάτων ὁ φιλόσοφος ἔτι μὲν ὢν νέος , ἤδη δὲ μεγάλην ἔχων δόξαν καὶ μέγα φρονῶν , ἀνέβαινεν εἰς Ἀντιόχειαν , οὐκ ὄντος αὐτόθι Πομπηΐου , βουλόμενος ἱστορῆσαι τὴν πόλιν .
αὐτὸς μὲν οὖν , ὥσπερ ἀεί , πεζὸς ἐβάδιζεν , οἱ δὲ φίλοι συνώδευον ἵπποις χρώμενοι 0 .
κατιδὼν δὲ πρὸ τῆς πύλης ὄχλον ἀνδρῶν ἐν ἐσθῆσι λευκαῖς καὶ παρὰ τὴν ὁδὸν ἔνθεν μὲν τοὺς ἐφήβους , ἔνθεν δὲ τοὺς παῖδας διακεκριμένους , ἐδυσχέραινεν οἰόμενος εἰς τιμήν τινα καὶ θεραπείαν ἑαυτοῦ μηδὲν δεομένου ταῦτα γίνεσθαι 0 .
τοὺς μέντοι φίλους ἐκέλευσε καταβῆναι καὶ πορεύεσθαι μετ αὐτοῦ ·
γενομένοις δὲ πλησίον ὁ πάντα διακοσμῶν ἐκεῖνα καὶ καθιστὰς ἔχων στέφανον καὶ ῥάβδον ἀπήντησε , πυνθανόμενος παρ αὐτῶν ποῦ Δημήτριον ἀπολελοίπασι καὶ πότε ἀφίξεται .
τοὺς μὲν οὖν φίλους τοῦ Κάτωνος γέλως ἔλαβεν , ὁ δὲ Κάτων εἰπών , ὢ τῆς ἀθλίας πόλεως , παρῆλθεν , οὐδὲν ἕτερον ἀποκρινάμενος .
οὐ μὴν ἀλλὰ καὶ τοῖς ἄλλοις τοῦτον τὸν Δημήτριον ἧττον ἐπίφθονον ἐποίει αὐτὸς ὁ Πομπήϊος ἐντρυφώμενος ὑπ αὐτοῦ καὶ μὴ δυσκολαίνων .
λέγεται γάρ , ὅτι πολλάκις ἐν ταῖς ὑποδοχαῖς τοῦ Πομπηΐου προσμένοντος καὶ δεχομένου τοὺς ἄλλους ἐκεῖνος ἤδη κατέκειτο σοβαρός , ἔχων δι ὤτων κατὰ τῆς κεφαλῆς τὸ ἱμάτιον .
οὔπω δὲ εἰς Ἰταλίαν ἐπανεληλυθὼς ἐκέκτητο τῆς Ῥώμης τὰ ἥδιστα προάστεια καὶ τῶν ἡβητηρίων τὰ κάλλιστα , καὶ κῆποι πολυτελεῖς ἦσαν ὀνομαζόμενοι Δημητρίου ·
καίτοι Πομπήϊος αὐτὸς ἄχρι τοῦ τρίτου θριάμβου μετρίως καὶ ἀφελῶς ᾤκησεν .
ὕστερον δὲ Ῥωμαίοις τοῦτο δὴ τὸ καλὸν καὶ περιβόητον ἀνιστὰς θέατρον , ὥσπερ ἐφόλκιόν τι , παρετεκτήνατο λαμπροτέραν οἰκίαν ἐκείνης , ἀνεπίφθονον δὲ καὶ ταύτην , ὥστε τὸν γενόμενον δεσπότην αὐτῆς μετὰ Πομπήϊον εἰσελθόντα θαυμάζειν καὶ πυνθάνεσθαι ποῦ Πομπήϊος Μάγνος ἐδείπνει 0 .
ταῦτα μὲν οὖν οὕτω λέγεται .
τοῦ δὲ βασιλέως τῶν περὶ τὴν Πέτραν Ἀράβων πρότερον μὲν ἐν οὐδενὶ λόγῳ τὰ Ῥωμαίων τιθεμένου , τότε δὲ δείσαντος ἰσχυρῶς καὶ γράψαντος ὅτι πάντα πείθεσθαι καὶ ποιεῖν ἔγνωκεν , ἐκβεβαιώσασθαι βουλόμενος αὐτοῦ τὴν διάνοιαν ὁ Πομπήϊος ἐστράτευσεν ἐπὶ τὴν Πέτραν οὐ πάνυ τι τοῖς πολλοῖς ἄμεμπτον στρατείαν .
ἀπόδρασιν γὰρ ᾤοντο τῆς Μιθριδάτου διώξεως εἶναι , καὶ πρὸς ἐκεῖνον ἠξίουν τρέπεσθαι τὸν ἀρχαῖον ἀνταγωνιστήν , αὖθις ἀναζωπυροῦντα καὶ παρασκευαζόμενον , ὡς ἀπηγγέλλετο , διὰ Σκυθῶν καὶ Παιόνων στρατὸν ἐλαύνειν ἐπὶ τὴν Ἰταλίαν , ὁ δὲ ῥᾷον οἰόμενος αὐτοῦ καταλύσειν τὴν δύναμιν πολεμοῦντος ἢ τὸ σῶμα λήψεσθαι φεύγοντος , οὐκ ἐβούλετο τρίβεσθαι μάτην περὶ τὴν δίωξιν , ἑτέρας δὲ τοῦ πολέμου παρενθήκας ἐποιεῖτο καὶ τὸν χρόνον εἷλκεν .
ἡ δὲ τύχη τὴν ἀπορίαν ἔλυσεν .
οὐκέτι γὰρ αὐτοῦ τῆς Πέτρας πολλὴν ὁδὸν ἀπέχοντος , ἤδη δὲ τῆς ἡμέρας ἐκείνης βεβλημένου χάρακα καὶ γυμνάζοντος ἑαυτὸν ἵππῳ παρὰ τὸ στρατόπεδον , γραμματηφόροι προσήλαυνον ἐκ Πόντου κομίζοντες εὐαγγέλια .
δῆλοι δ εὐθύς εἰσι ταῖς αἰχμαῖς τῶν δοράτων ·
δάφναις γὰρ ἀναστέφονται .
τούτους ἰδόντες οἱ στρατιῶται συνετρόχαζον πρὸς τὸν Πομπήϊον .
ὁ δὲ πρῶτον μὲν ἐβούλετο τὰ γυμνάσια συντελεῖν , βοώντων δὲ καὶ δεομένων καταπηδήσας ἀπὸ τοῦ ἵππου καὶ λαβὼν τὰ γράμματα προῄει .
βήματος δὲ οὐκ ὄντος οὐ δὲ τοῦ στρατιωτικοῦ γενέσθαι φθάσαντος  ὃ ποιοῦσιν αὐτοὶ τῆς γῆς ἐκτομὰς βαθείας λαμβάνοντες καὶ κατ ἀλλήλων συντιθέντες  , ὑπὸ τῆς τότε σπουδῆς καὶ προθυμίας τὰ σάγματα τῶν ὑποζυγίων συμφορήσαντες ὕψος ἐξῆραν ·
ἐπὶ τοῦτο προβὰς ὁ Πομπήϊος ἀπήγγειλεν αὐτοῖς ὅτι Μιθριδάτης τέθνηκε στασιάσαντος Φαρνάκου τοῦ υἱοῦ διαχρησάμενος αὑτόν , τὰ δὲ ἐκεῖ πάντα πράγματα Φαρνάκης κατεκληρώσατο , καὶ ἑαυτῷ καὶ Ῥωμαίοις γέγραφε ποιούμενος .
ἐκ τούτου τὸ μὲν στράτευμα τῇ χαρᾷ χρώμενον , ὡς εἰκός , ἐν θυσίαις καὶ συνουσίαις διῆγεν , ὡς ἐν τῷ Μιθριδάτου σώματι μυρίων τεθνηκότων πολεμίων 0 .
πομπήϊος δὲ ταῖς πράξεσιν αὐτοῦ καὶ ταῖς στρατείαις κεφαλὴν ἐπιτεθεικὼς οὐ πάνυ ῥᾳδίως οὕτω προσδοκηθεῖσαν , εὐθὺς ἀνέζευξεν ἐκ τῆς Ἀραβίας ·
καὶ ταχὺ τὰς ἐν μέσῳ διεξελθὼν ἐπαρχίας εἰς Ἀμισὸν ἀφίκετο , καὶ κατέλαβε πολλὰ μὲν δῶρα παρὰ Φαρνάκου κεκομισμένα , πολλὰ δὲ σώματα τῶν βασιλικῶν , αὐτὸν δὲ τὸν Μιθριδάτου νεκρὸν οὐ πάνυ γνώριμον ἀπὸ τοῦ προσώπου τὸν γὰρ ἐγκέφαλον ἔλαθεν ἐκτῆξαι τοὺς θεραπεύοντας ·
ἀλλὰ ταῖς οὐλαῖς ἐπεγίγνωσκον οἱ δεόμενοι τοῦ θεάματος .
οὐ γὰρ αὐτὸς Πομπήϊος ἰδεῖν ὑπέμεινεν , ἀλλ ἀφοσιωσάμενος τὸ νεμεσητὸν εἰς Σινώπην ἀπέπεμψε , τῆς δ ἐσθῆτος , ἣν ἐφόρει , καὶ τῶν ὅπλων τὸ μέγεθος καὶ τήν λαμπρότητα ἐθαύμασε ·
καίτοι τὸν μὲν ξιφιστῆρα πεποιημένον ἀπὸ τετρακοσίων ταλάντων Πόπλιος κλέψας ἐπώλησεν Ἀριαράθῃ , τὴν δὲ κίταριν Γάϊος ὁ τοῦ Μιθριδάτου σύντροφος ἔδωκε κρύφα δεηθέντι Φαύστῳ τῷ Σύλλα παιδί , θαυμαστῆς οὖσαν ἐργασίας , ὃ τότε τὸν Πομπήϊον διέλαθε .
φαρνάκης δὲ γνοὺς ὕστερον ἐτιμωρήσατο τοὺς ὑφελομένους .
διοικήσας δὲ τὰ ἐκεῖ καὶ καταστησάμενος οὕτως ἤδη πανηγυρικώτερον ἐχρῆτο τῇ πορείᾳ , καὶ γὰρ εἰς Μιτυλήνην ἀφικόμενος τήν τε πόλιν ἠλευθέρωσε διὰ Θεοφάνη , καὶ τὸν ἀγῶνα τὸν πάτριον ἐθεάσατο τῶν ποιητῶν , ὑπόθεσιν μίαν ἔχοντα τὰς ἐκείνου πράξεις , ἡσθεὶς δὲ τῷ θεάτρῳ περιεγράψατο τὸ εἶδος αὐτοῦ καὶ τὸν τύπον , ὡς ὅμοιον ἀπεργασόμενος τὸ ἐν Ῥώμῃ , μεῖζον δὲ καὶ σεμνότερον .
ἐν δὲ Ῥόδῳ γενόμενος πάντων μὲν ἠκροάσατο τῶν σοφιστῶν , καὶ δωρεὰν ἑκάστῳ τάλαντον ἔδωκε ·
ποσειδώνιος δὲ καὶ τήν ἀκρόασιν ἀνέγραψεν ἣν ἔσχεν ἐπ αὐτοῦ πρὸς Ἑρμαγόραν τὸν ῥήτορα περὶ τῆς καθόλου ζητήσεως ἀντιταξάμενος .
ἐν δὲ Ἀθήναις τὰ μὲν πρὸς τοὺς φιλοσόφους ὅμοια τοῦ Πομπηΐου 0 ·
τῇ πόλει δὲ ἐπιδοὺς εἰς ἐπισκευὴν πεντήκοντα τάλαντα λαμπρότατος ἀνθρώπων ἤλπιζεν ἐπιβήσεσθαι τῆς Ἰταλίας καὶ ποθῶν ὀφθήσεσθαι τοῖς οἴκοι ποθοῦσιν .
ᾧ δ ἄρα πρὸς τὰ λαμπρὰ καὶ μεγάλα τῶν ἀπὸ τῆς τύχης ἀγαθῶν ἀεί τινα κεραννύναι κακοῦ μοῖραν ἐπιμελές ἐστι δαιμονίῳ , τοῦτο ὑποικούρει πάλαι παρασκευάζον αὐτῷ λυπηροτέραν τήν ἐπάνοδον .
ἐξύβρισε γὰρ ἡ Μουκία παρὰ τήν ἀποδημίαν αὐτοῦ , καὶ πόρρω μὲν ὢν ὁ Πομπήϊος κατεφρόνει τοῦ λόγου ·
πλησίον δὲ Ἰταλίας γενόμενος καὶ σχολάζοντι τῷ λογισμῷ μᾶλλον , ὡς ἔοικε , τῆς αἰτίας ἁψάμενος , ἔπεμψεν αὐτῇ τήν ἄφεσιν , οὔ τε τότε γράψας οὔ θ ὕστερον ἐφ οἷς ἀφῆκεν ἐξειπών ἐν δ ἐπιστολαῖς Κικέρωνος ἡ αἰτία γέγραπται .
λόγοι δὲ παντοδαποὶ περὶ τοῦ Πομπηΐου προκατέπιπτον εἰς τὴν Ῥώμην , καὶ θόρυβος ἦν πολύς , ὡς εὐθὺς ἄξοντος ἐπὶ τὴν πόλιν τὸ στράτευμα καὶ μοναρχίας βεβαίας ἐσομένης .